13 Bopaki ba hore ba ne ba thuswa ke moya o halalelang. Moya o halalelang o thusitse bara babo rona ba Sehlopha se Busang hore ba utlwisise Bibele moo pele ba neng ba sa e utlwisise. Ka mohlala sheba lethathamo la dintlha tse ntlafaditsweng le hlahang bukeng eo re buileng ka yona serapeng se ka hodimo. Kannete ke Modimo feela ya lokelang ho roriswa bakeng sa ho hlalosa ‘dintho tse tebileng tsa hae’! (Bala 1 Bakorinthe 2:10.) Sehlopha se Busang se dumellana le mantswe a moapostola Pauluse a reng: “Dintho tsena re boetse rea di bua, eseng ka mantswe a rutwang ka bohlale ba motho, empa ka a rutwang ka moya.” (1 Bakor. 2:13) Ka mora nako eo ya bakwenehi le ho hloka kutlwisiso ho hoholo, na ho ne ho ka ba le ntho leha e le efe ntle le moya o halalelang e neng e ka hlalosa kutlwisiso ya Lentswe la Modimo ka potlako e jwalo ho tloha ka selemo sa 1919?